Són essencials en la memòria històrica els actes commemoratius, dates simbòliques (batalles, lleis, naixements o morts) els aniversaris de les quals se celebren, especialment els centenaris o nombres rodons. Un paper molt important ho compleixen els espais simbòlics (per exemple, als Estats Units el lloc de la Batalla de Gettysburg -vegeu Lloc Nacional d'Interès Històric, uns 2500, però que només són el 4% de tots els que figuren en el Registre Nacional de Llocs Històrics-, a França el de la batalla de Verdun o el del desembarcament de Normandia, a Bèlgica el de la batalla de Waterloo) que en algunes ocasions són escenari de reconstruccions, que en molts altres llocs són popularitzades com a fires medievals (vegeu medievalisme) o espectacles de mil tipus, incloent el modern concepte de parc temàtic. La fidelitat o l'anacronisme no és el més important per a l'eficàcia de la memòria — Eric Hobsbawm ha analitzat els mecanismes mitjançant els quals s'inventen tradicions i Jon Juaristi demostra com els mites d'origen són manipulats des d'un punt de vista nacionalista.